4 เวิลด์เทรดเซ็นเตอร์ (ค.ศ. 1975–2001)

**4 เวิลด์เทรดเซ็นเตอร์** เดิม (**4 WTC**) หรือที่รู้จักในชื่อ **อาคารเซาท์อีสต์พลาซา** เป็นอาคาร 9 ชั้นสูง 118 ฟุต (36 เมตร) ตั้งอยู่ที่มุมตะวันออกเฉียงใต้ของกลุ่มอาคารเวิลด์เทรดเซ็นเตอร์ในโลเวอร์แมนแฮตตัน นครนิวยอร์ก สร้างเสร็จใน ค.ศ. 1975 ได้รับการออกแบบโดยมิโนรุ ยามาซากิและเอเมรี ร็อท แอนด์ซันส์ เมื่อวันที่ 11 กันยายน ค.ศ. 2001 อาคารได้รับความเสียหายอย่างหนักอันเป็นผลมาจากการโจมตีโดยกลุ่มผู้ก่อการร้ายอิสลามอัลกออิดะฮ์ (al-Qaeda) และถูกรื้อถอนในเวลาต่อมา ปัจจุบันที่ตั้งของอาคารเดิมเป็นที่ตั้งของ 3 เวิลด์เทรดเซ็นเตอร์ และ 4 เวิลด์เทรดเซ็นเตอร์ใหม่

## ประวัติศาสตร์
4 เวิลด์เทรดเซ็นเตอร์ถูกสร้างขึ้นบนที่ตั้งของกลุ่มอาคารฮัดสันเทอร์มินัล การก่อสร้างเริ่มต้นขึ้นในช่วงปลาย ค.ศ. 1972 หลังจากที่ฮัดสันเทอร์มินัลถูกรื้อถอน ตัวอาคารและส่วนของศูนย์การค้าเวิลด์เทรดเซ็นเตอร์สร้างเสร็จสมบูรณ์ใน ค.ศ. 1975 ผู้เช่ารายแรกคือศูนย์แลกเปลี่ยนโภคภัณฑ์ เริ่มย้ายเข้ามาในอาคารในเดือนมกราคม ค.ศ. 1977 วันที่ 1 กรกฎาคม ค.ศ. 1977 เมอร์เคนไทล์เทรดเดอส์ได้ทำการย้ายเข้าอย่างเสร็จสมบูรณ์ ผู้เช่าหลักของอาคารได้แก่ ด็อยท์เชอบังค์ (ชั้น 4, 5, และ 6) และคณะกรรมการการค้านิวยอร์ก (ชั้น 7, 8, และ 9) ฝั่งของอาคารที่หันหน้าไปทางลิเบอร์ตีสตรีตเป็นที่ตั้งของทางเข้าระดับถนนสู่ศูนย์การค้าเวิลด์เทรดเซ็นเตอร์ซึ่งอยู่ที่ชั้นใต้ดินของเวิลด์เทรดเซ็นเตอร์
4 เวิลด์เทรดเซ็นเตอร์เป็นที่ตั้งของตลาดแลกเปลี่ยนโภคภัณฑ์ซึ่งในขณะนั้นถือเป็นหนึ่งในห้องค้าที่ใหญ่ที่สุดในโลก (ปรากฏในภาพยนตร์ของเอ็ดดี เมอร์ฟี *[[Trading Places]]*) ตลาดแลกเปลี่ยนสินค้าโภคภัณฑ์เหล่านี้มีลานซื้อขายรวมทั้งหมด 12 ลาน

### การถูกทำลาย
อาคารแฝดของเวิลด์เทรดเซ็นเตอร์ถูกทำลายระหว่างเหตุวินาศกรรม 11 กันยายน ทำให้เกิดเศษซากที่ทำลายหรือสร้างความเสียหายอย่างรุนแรงแก่อาคารใกล้เคียง เช่น 4 เวิลด์เทรดเซ็นเตอร์เดิม พื้นที่ส่วนใหญ่สองในสามทางใต้ของอาคารถูกทำลาย และส่วนที่เหลือทางเหนือก็ถูกทำลายจนแทบไม่เหลือซาก อันเป็นผลมาจากการถล่มของอาคารใต้ หลังจากนั้นโครงสร้างอาคารได้ถูกรื้อถอนเพื่อเปิดทางสำหรับการก่อสร้างใหม่

ในช่วงเวลาที่เกิดวินาศกรรม ตลาดแลกเปลี่ยนโภคภัณฑ์ของอาคารได้เก็บเหรียญเงินจำนวน  และเหรียญทองคำจำนวน  ไว้ที่ชั้นใต้ดิน เหรียญที่อยู่ในชั้นใต้ดินมีมูลค่าประมาณ 200 ล้านดอลลาร์  ส่วนใหญ่ถูกขนย้ายออกไปภายในเดือนพฤศจิกายน ค.ศ. 2001 โดยรถบรรทุกได้ขนส่งเหรียญออกจากชั้นใต้ดินผ่านส่วนของอุโมงค์ดาวน์ทาวน์ฮัดสันที่ยังคงสภาพสมบูรณ์แต่ถูกทิ้งร้าง เหรียญจำนวนมากที่เป็นของธนาคารโนวาสโกเชียถูกซื้อไปใน ค.ศ. 2002, นำมาบรรจุใหม่โดย Professional Coin Grading Service และขายต่อแก่นักสะสม

## ผู้เช่า
ผู้เช่าต่อไปนี้มีพื้นที่อยู่ที่ 4 เวิลด์เทรดเซ็นเตอร์ในช่วงเวลาที่เกิดวินาศกรรม:

## แกลเลอรี

File:WTC Building Arrangement and Site Plan.svg|แผนผังพื้นที่เดิม, 4 เวิลด์เทรดเซ็นเตอร์เดิมอยู่ที่มุมตะวันออกเฉียงใต้
File:WTC Area With Building Numbers 50dpi contrast.jpg|กลุ่มอาคารเวิลด์เทรดเซ็นเตอร์และอาคารใกล้เคียง เมื่อ 23 กันยายน ค.ศ. 2001 ส่วนที่เหลือของ 4 WTC สามารถมองเห็นได้ที่มุมตะวันออกเฉียงใต้ ร่องรอยของอาคารแฝดและ 7 WTC ปรากฏเด่นชัด
File:4-Wtc-photo.jpg|พื้นที่ 4 WTC ในภาพทางอากาศของ NOAA หันไปทางทิศใต้ทางด้านซ้ายของภาพ (23 กันยายน ค.ศ. 2001) 4 WTC ส่วนใหญ่ถูกทำลาย (ซ้ายหมดของภาพ) มีเพียงส่วนทางเหนือที่เสียหายเท่านั้นที่สามารถระบุได้ (ขวา)
File:World Trade Center 3 After 9-11 Attacks With Original Building Locations.jpg|มุมสูงของกลุ่มอาคารเวิลด์เทรดเซ็นเตอร์, 17 กันยายน ค.ศ. 2001, พร้อมตั้งเดิมของอาคาร


## อ้างอิง

## แหล่งข้อมูลอื่น

หมวดหมู่:ก่อตั้งในนครนิวยอร์กในปี พ.ศ. 2518
หมวดหมู่:อาคารและสิ่งปลูกสร้างที่ถูกทำลายในวินาศกรรม 11 กันยายน
หมวดหมู่:อาคารเอเมรี ร็อท
หมวดหมู่:อาคารมิโนรุ ยามาซากิ
หมวดหมู่:อาคารสำนักงานที่สร้างเสร็จในปี พ.ศ. 2518
หมวดหมู่:อาคารสำนักงานในแมนแฮตตัน
หมวดหมู่:เวิลด์เทรดเซ็นเตอร์